《临江仙·未遇行藏谁肯信》
宋代·侯蒙

未遇行藏谁肯信，如今方表名踪。无端良匠画形容。当风轻借力，一举入高空。
才得吹嘘身渐稳，只疑远赴蟾宫。雨馀时候夕阳红。几人平地上，看我碧霄中。

作者简介：侯蒙（1054～1121），字元功，密州高密（今属山东）人。进士及第，调宝鸡尉，知柏乡县，徙襄邑。擢监察御史，进殿中侍御史。宋徽宗崇宁间上疏论十事，迁侍御史，改户部尚书。大观四年，除同知枢密院事（《宋宰辅编年录》卷一二），进尚书左丞。政和六年，为中书侍郎（同上书）。次年十月，罢知亳州，徙知东平府，未赴而卒，年六十八，谥文穆。侯蒙年过三十始登第，有轻薄子画其形于纸鸢以戏之，蒙赋《临江仙》词以答。《全宋词》第一册收其词一首。《全宋文》卷二七0四收其文四篇。